smcproject/ml-wiki-sentences huggingface dataset:
ശിവനാണ് പുലികണ്ഠനായി പിറവിയെടുത്തതെന്നാണ് ഐതിഹ്യം.
ഐതിഹ്യം പുലിയൂർ കാളി
ശിവനും പാർവ്വതിയും തുളൂർവനത്തിലൂടെ സഞ്ചരിക്കുമ്പോൾ രണ്ട് പുലികൾ ഇണചേരുന്നത് കണ്ട് മോഹമുണർന്ന ഇവർ പുലികണ്ഠനും പുള്ളിക്കരിങ്കാളിയും ആയി മാറി.
ഇവർ ഇണചേർന്ന് മാസങ്ങൾക്കുശേഷം പുള്ളിക്കരിങ്കാളി താതനാർ കല്ലിന്റെ തായ്മടയിൽ കണ്ടപ്പുലി , മാരപ്പുലി , കാളപ്പുലി , പുലിമാരുതൻ , പുലിയൂർ കണ്ണൻ എന്നീ അഞ്ച് ആൺമക്കൾക്ക് ജന്മം നൽകി.
ഒരു പെൺകുട്ടി ഇല്ലാതെ വിഷമിച്ചിരുന്ന പുള്ളിക്കരിങ്കാളി ശ്രീ കൃഷ്ണനെ ജപിച്ച് കിടക്കുകയും, സ്വപ്നത്തിൽ കണ്ണൻ ചോദിച്ചു 'മകൾ ജനിച്ചാൽ നിങ്ങൾ എന്തവൾക്ക് കൊടുക്കും' എന്ന്. 'എന്റെ എല്ലാ അധികാരങ്ങളും, അവകാശങ്ങളും അവൾക്ക് കൊടുക്കും' എന്ന് പുള്ളിക്കരിങ്കാളി മറുപടി പറഞ്ഞു.
ഇതൊന്ന് പരീക്ഷിക്കണമെന്ന് കരുതിയ ഭഗവാൻ തന്നെ ഗർഭസ്ഥശിശുവായി അവതരിച്ചു.
ഗർഭിണിയായ പുള്ളിക്കരിങ്കാളി വിശപ്പ് സഹിക്കവയ്യാതെ തളർന്നതുകണ്ട് പുലിമക്കളെല്ലാം ചേർന്ന് പശുക്കളെ തേടി പുറപ്പെട്ടു.
കുറുമ്പ്രാന്തിരി വാണവരുടെ തൊഴുത്ത് തകർത്ത് പശുക്കളെ നിഗ്രഹിച്ച് കക്കും, കരളും, അവത്തിറച്ചിയും പുള്ളിക്കരിങ്കാളിക്ക് കൊണ്ടുക്കൊടുത്തു.
പശുക്കളെ കൊന്ന പുലികളെ വകവരുത്താൻ വാണവർ വില്ലാളി വീരനായ കരിന്തിരി നായരെ ചുമതലപ്പെടുത്തി.
നായർ കാട്ടിൽ ചെന്ന് ഒളികെട്ടിയിരുന്നു.
നായർ കെണിയൊരുക്കിയതറിയാതെ അതുവഴിവന്ന പുലികൾ ഒളിയിൽപ്പെട്ടു.
അതേ രാത്രി മാവിന്മേൽ ഒളികെട്ടിയിരുന്ന കരിന്തിരിനായരെ പുലികണ്ഠൻ വൃഷണം പിളർന്ന് കൊന്നു.
പുലികളെ വകവരുത്താൻ പോയ നായരെ കാണാതെ പരിഭ്രമിച്ച വാണവർ തന്റെ ഇഷ്ടദേവിയായ രാജരാജേശ്വരി തുളൂർവനത്ത് ഭഗവതിയെ മനസ്സിൽ ധ്യാനിച്ച് കിടന്നു.
സ്വപ്നത്തിൽ പ്രത്യക്ഷപ്പെട്ട ദേവി, പുലികണ്ഠൻ പരമേശ്വരനാണെന്നും, പരമേശ്വരനാൽ കൊല്ലപ്പെട്ട കരിന്തിരി നായർ ദൈവക്കരുവായെന്നും എന്റെ അരികത് ഒരു ദൈവമന്ദിരം പണിത് അവരെ കുടിയിരുത്തിയാൽ കഷ്ടദോഷങ്ങൾ അകലുമെന്നും വാണവരോട് പറഞ്ഞു.
ദേവിയുടെ അരുൾപ്രകാരം വാണവർ അവിടെ ഒരു ക്ഷേത്രം പണിയുകയും ദൈവക്കോലങ്ങൾ കെട്ടിയാടിക്കുകയും ചെയ്തു.
ഒരു കളിയാട്ട സമയത്ത് തണ്ടയാൻ കന്നുകാലികളെ ഗ്രഹിച്ച് മടങ്ങുമ്പോൾ തണ്ടയാന്റെ ഭക്തികൊണ്ട് അദ്ദേഹത്തിന്റെ കുടയിൽ എല്ലാ പുലിദൈവങ്ങളും കയറി.
നിരവധി കാടുകളും കുന്നുകളും പുഴകളും താണ്ടി രാമപുരമെന്ന പുണ്യമായ സ്ഥലത്ത് എത്തിയപ്പോൾ കുട താനെ നൃത്തമാടാൻ തുടങ്ങി.
ഇത് കണ്ട് അത്ഭുതപ്പെട്ട അവർ കാരണമെന്തെന്നറിയുവാൻ ജ്യോതിഷപ്രശ്നചിന്ത നടത്തി.
കുടയുടെ മുകളിൽ എട്ട് ദൈവങ്ങൾ ഉണ്ടെന്നും ആ ദൈവങ്ങൾക്ക് അവിടെ ഒരു ക്ഷേത്രം പണിയണമെന്നും അവിടെ പുലിദൈവങ്ങളെ കുടിയിരുത്തണമെന്നും പ്രശ്നചിന്തയിൽ തെളിഞ്ഞു.
ഈ സ്ഥലം കൂടാതെ പുലിദൈവങ്ങൾ പനയാന്ദത്ത നായരുടെ വീട്ടിലും താമസിക്കുന്നുണ്ടായിരുന്നു.
പക്ഷേ പുലിദൈവങ്ങളുടെ ചേഷ്ടകൾ സഹിക്കാവുന്നതിനപ്പുറമായിരുന്നു.
പ്രമാണം:പുള്ളിക്കരിങ്കാളിയും പുലിയൂർ കാളിയും.jpg പുള്ളിക്കരിങ്കാളിയും പുലിയൂർ കാളിയും.
പുലിയൂർ കാളി തയ്യാറെടുക്കുന്നു.
ചിത്രശാല പുള്ളിക്കരിങ്കാളിയുടെ മുഖത്തെഴുത്ത് പുള്ളിക്കരിങ്കാളി പുലിയൂർകാളിയുടെ മുഖത്തെഴുത്ത് അവലംബം ↑ തളിപ്പറമ്പിലെ കുപ്പം എന്ന സ്ഥലത്തുള്ള മരത്തക്കാട് ശ്രീ ഐവർ പരദേവതാ ക്ഷേത്രത്തിലെ 2012ലെ കളിയാട്ടത്തോടനുബന്ധിച്ച് പുറത്തിറക്കിയ ലഘുലേഖ ↑
പുലാവു ബ്രാണി
പുലാവു ബ്രാണി Pulau Brani സിങ്കപ്പൂരിന്റെ തെക്കൻ തീരത്തുള്ള ഒരു ദ്വീപാണിത് .
ഇത് കെപ്പെൽ തുറമുഖത്തിനടുത്തു സ്ഥിതിചെയ്യുന്നു.
ഈ ദ്വീപ് പ്രധാന ദ്വീപായ സിങ്കപ്പൂർ ദ്വീപിനും സെന്റോസ ദ്വീപിനും ഇടയിലാണു കിടക്കുന്നത്.
പ്രധാന ദ്വീപായ സിങ്കപ്പൂരിനോടു ബ്രാണി ടെർമിനൽ അവന്യൂവഴി ബന്ധിച്ചിരിക്കുന്നു.
122 ചതുരശ്ര കിലോമീറ്റർ ആണ് പുലാവു ബ്രാണിയുടെ വിസ്തിർണ്ണം.
1.22 square kilometres (0.47 square miles) .
പുലാവു ബ്രാണി Pulau Brani എന്നതിനർഥം "ധീരരുടെ ദ്വിപ് എന്നാണ്" മലയ ഭാഷയിലുള്ള പേരാണ്.
(ബെറാണി എന്നതിന്റെ അർത്ഥം: ധീരത "brave") അല്ലെങ്കിൽ "പടയാളികളുടെ വീട്"എന്നും അർത്ഥമുണ്ട്.
1828ലെ സിങ്കപ്പൂർ ദ്വീപിന്റെ സ്കെച്ചിൽ ഈ ദ്വീപിനെ പൊ അയെർ ബ്രാണി എന്നാണു സൂചിപ്പിച്ചിരിക്കുന്നത്.
ഈ ദ്വീപിന്റെ പെരുമായി ബന്ധപ്പെടുത്തിയ കുറഞ്ഞത് 3 മലയ ഐതിഹ്യകഥകളെങ്കിലുമുണ്ട്.
ഒരു കഥ പ്രകാരം ഈ ദ്വീപിനു ഈ പേരു വരാൻ കാരണം ഇവിടെ കടൽക്കൊള്ളക്കാരുടെ ശവസംസ്കാരസ്ഥമായതിനാലാണത്രേ.
മറ്റൊരു കാഴ്ചപ്പാടിൽ, ഈ ദ്വീപ് പുലാവു അയെർ ബ്രാണി എന്നു വിളിക്കപ്പെട്ടു.
ജോൺ ടേൺബുള്ളിന്റെ 1949ലെ ചാർട്ടിൽ പരയുന്നപ്രകാരം ദ്വിപിന്റെ തീരപ്രദേശത്ത് ശുദ്ധജലം ഒഴുകിപ്പരന്നത്രെ.
സമുദ്രജലത്തിന്റെ ഒഴുക്കുണ്ടായിട്ടും ശുദ്ധജലം നിലനിന്നു.
പുലാവു ബ്രാണി കാന്റോണീസിൽ സാൻ ചു ഷെക് തുയി മിൻ എന്നാണു പറയുന്നത്.
ഇതിന്റെ അർഥം "ടിൻ ഉരുക്കുന്നതിനെതിർ വശം" എന്നാണ്.
ഇരുപതാം നൂറ്റാണ്ടിന്റെ ആദ്യ പാദത്തിൽ ഇവിടെ ടിൻ ഉരുക്കുന്ന ഒരു ഫാക്ടറി ഈ ദ്വീപിൽ ഉണ്ടായിരുന്നു.
കാന്റൊണീസ് ജനങ്ങൾ മറ്റൊരു പേരും ഇതിനെപ്പറ്റി പറയാറുണ്ട്.
"ജാർദൈൻസ് ജെട്ടിക്കു എതിർഭാഗം".
ആദ്യം പലാവു ബ്രാനിക്കു മാത്രമേ തീരത്ത് മത്സ്യബന്ധനത്തിന്റെ ആളുകൾ താമസിക്കുന്ന ഗ്രാമങ്ങളുണ്ടായിരുന്നത്.
തെലോക് സാഗ, കമ്പോങ് സെലാത്ത് സെങ്‌കിർ എന്നിവ.
1845ൽ ജി. എ. പ്രിൻസെപ് തെലോക്സാഗയിൽ ഒരു പേറ്റന്റ് ഷിപ് നിർമ്മിക്കാൻ തീരുമാനിച്ചു.
1846ൽ ജേക്കബ് ചിനിസ്, ഒരു ഡ്രൈ ഡോക്ക് അതേ വശത്ത് പണിയുന്നതിനു പ്ലാനിട്ടു.
1930ലെ കോയിൻ ഡൈവെഴ്സ് ആയ വാക്ക് മലാവു തെലോക് സാഗയിൽ താമസിച്ചു.
അദ്ദേഹത്തിന്റെ  പിതാവ് സുമാത്രയിൽ നിന്നും വന്നയാളാണ്.
പക്ഷെ, അയാൾ തെലോക് സാകായിൽത്തന്നെ താമസമാക്കി.
അവിടെ അയാൾ ഒരു നാണയമെടുക്കാനുള്ള മുങ്ങൽ വിദഗ്ദ്ധനായും മത്സ്യം പിടിക്കുന്നയാളായും പ്രവർത്തിച്ചു.
1890ൽ ഈ കടലിറ്റുക്കിലെ റ്റ്രേഡിങ് കമ്പനി പുലാവു ബ്രാണിയിൽ ഒരു ടിൻ സ്മെൽറ്റിങ് പ്ലാന്റ് സ്ഥാപിച്ചു.
1942 ഫെബ്രുവരിയിൽ ജപ്പാങ്കാർക്ക് ബ്രിട്ടിഷ് സർക്കാർ സിങ്കപ്പൂർ അടിയറവു വച്ചപ്പോൾ ഈ ഫാക്ടറി നശിപ്പിച്ചുകളഞ്ഞു.
എന്നിരുന്നാലും, 1945ലെ ജപാന്റെ അധിനിവേശം അവസാനിച്ചപ്പോൾ, ഈ പ്ലാന്റ് പുനർനിർമ്മിക്കുകയും പ്രവർത്തനം തുടരുകയും ചെയ്തു.
1965ൽ സ്ട്രയിറ്റ്സ് ട്രേഡിങ് കമ്പനിയുടെ പാട്ടകാലാവധി തീർന്നപ്പോൾ ഈ കമ്പനി അധികം താമസിയാതെ ഇവിടന്നു പ്രവർത്തനം അവസാനിപ്പിച്ചു.
ബ്രിട്ടിഷ് കരസേനയ്ക്ക് ഇവിടെ ജലഗതാഗതത്തിന്റെ ബേസ് ഉണ്ടായിരുന്നു.
അനേകം കുടുംബങ്ങൾ ഇവിടത്തെ ക്വാർട്ടേഴ്സുകളിൽ പാർത്തുവന്നു.
പ്രാഥമിക സ്കൂളുകളിൽ പഠിച്ചിരുന്ന കുട്ടികൾ ബുള്ളർ ജെട്ടിക്കടുത്തുള്ള ബ്രിട്ടിഷ് ആർമി സ്കൂളിൽ ചേർന്നിരുന്നു.
ആർമി കുടുംബത്തിൽനിന്നുള്ള കുട്ടികൾ, ബ്ലക്കാങ് മതി യിൽ ചേർന്നു.
സെക്കന്ററി സ്കൂളിൽ പഠിക്കേണ്ട കുട്ടികൾ വൻകരയിലുള്ള സ്കൂളിൽ പോകണമായിരുന്നു.
അതിനായി അവർക്ക് കടത്തുകപ്പലിൽ അക്യറണമായിരുന്നു.
ഗിൽമാൻ ബാർക്കിലെ അലെക്സാഡ്ര സ്കൂളുകളിൽ പോകുകയാണവർ ചെയ്തത്, ഇപ്പോൾ യുണൈറ്റെഡ് വേൾഡ് കോളജ് ആയിരുന്ന സെന്റ് ജോൺസ് കോമ്പ്രിഹെൻസീവിലും അവർ പഠിച്ചു.
പുലാവു ബ്രാണിയിൽ 1971ൽ ഒരു നേവൽ ബേസ് സ്ഥാപിതമായി.
ഇതിന്ന്, റിപ്പബ്ലിക്ക് ഓഫ് സിങ്കപ്പൂരിന്റെ നേവിയുടേതാണ്.
Panoramic view of Pulau Brani with Selat Sengkir (Sengkir Straits) in the foreground.
Taken from Sentosa near the Visitor Arrival Centre.
Victor R Savage, Brenda S A Yeoh (2003), Toponymics - A Study of Singapore Street Names , Eastern Universities Press, ISBN 981-210-205-1 981-210-205-1
പുലാശ്ശേരി കോവിലകം.
പ്രാചീന നെടുങ്ങനാട്ടിലെ കർത്താക്കന്മാരുടെ ഒരു താവഴിയാണ് പുലാശ്ശേരി കോവിലകം.
ഇവർ തെക്കേ കോവിലകം എന്നും വടക്കേ കോവിലകം എന്നും രണ്ടായി പിരിഞ്ഞു താമസിച്ചിരുന്നു.
ഇവരുടെ പരദേവത ചെറുപ്പുളശ്ശേരി അയ്യപ്പനും, പുലാശ്ശേരി അയ്യപ്പനുമാണ്.
രണ്ടു  കോവിലകവും ഇന്നില്ല.
പുലാശ്ശേരി ദേശ ഗുരുതിയാണ് പ്രധാന ദേശാചാരം.
നെടുങ്ങാടി , കർത്താവ് , തിരുമുൽപാട് എന്നിവരാണ് പ്രാചീന നെടുങ്ങനാട്ടിലെ സാമന്തന്മാർ .
↑ നെടുങ്ങനാട് : പുലാശ്ശേരി കോവിലകം രേഖകൾ, വള്ളത്തോൾ വിദ്യാപീഠം, ശുകപുരം .
ISBN:978-8195-861-958
പുലി, നാന്റോ ഇംഗ്ലീഷ് വിലാസം https://ml.wikipedia.org/wiki/Puli,_Nantou പുലി, നാന്റോ ടൗൺഷിപ്പ് ഡൗൺടൗൺ പുലി ടൗൺ‌ഷിപ്പ് ഓഫീസ്
തായ്‍വാനിലെ നാന്റോ കൗണ്ടിയിലെ ഒരു ടൗൺഷിപ്പാണ് പുലി ടൗൺ‌ഷിപ്പ് .
പുലി ബേസിനകത്താണ് പുലി ടൗൺഷിപ്പ് സ്ഥിതിചെയ്യുന്നത്.
തായ്‌വാനിലെ ഭൂമിശാസ്ത്രപരമായ കേന്ദ്രമാണിത്.
പത്തൊൻപതാം നൂറ്റാണ്ടിൽ ഈ നഗരം പോസിയ അല്ലെങ്കിൽ പോ-ലി-സിയ എന്നാണ് അറിയപ്പെട്ടിരുന്നത് 埔裏社.
"നക്ഷത്രങ്ങളുടെ വീട്" എന്ന അർത്ഥം വരുന്ന സബഹ ബകലാസ് എന്നായിരുന്നു ഇതിന്റെ അത്യാൽ ഭാഷയിലുള്ള പേര്.
1920 മുതൽ ജാപ്പനീസ് കാലഘട്ടത്തിൽ ഈ പട്ടണം തായ്‌ചെ പ്രിഫെക്ചറിലെ നോക്കോ ജില്ലയിലെ ( 能高郡 ) ഹോരി ടൗൺ ( 埔里街 ) ആയാണ് ഭരിക്കപ്പെട്ടിരുന്നത്.
ചരിത്രം ക്രിസ്തുമതത്തിന്റെ വ്യാപനം
1870-ൽ പോ-ലി-സിയ സ്വദേശിയായ ഖായ്-സാൻ തായ്‌വാൻ-ഫു (ഇന്നത്തെ തായാനൻ ) ലെ ഒരു മിഷനറി ആശുപത്രിയിൽ ഒരു മെഡിക്കൽ പ്രശ്നത്തിനായി ചികിത്സ നേടി, ക്രിസ്തുമതത്തെക്കുറിച്ച് പഠിച്ചു.
നാട്ടിൽ തിരിച്ചെത്തിയ അദ്ദേഹം ക്രിസ്തുമതത്തെക്കുറിച്ചുള്ള വിവരങ്ങൾ അവിടത്തെ ജനങ്ങൾക്കിടയിൽ പ്രചരിപ്പിച്ചു.
തായ്‌വാൻ-ഫൂവിൽ പോ-ലി-സിയയിൽ ക്രിസ്തുമതം വ്യാപിച്ചതായി റിപ്പോർട്ടുകൾ വന്നതിനെത്തുടർന്ന് 1871 ജൂലൈയിൽ രണ്ട് പ്രാദേശിക മതപ്രസംഗകരെ ഈ പ്രദേശത്തേക്ക് അയച്ചു.
ഈ പ്രദേശത്ത് "ക്രിസ്തുമതത്തിന് അനുകൂലമായ ഒരു പ്രസ്ഥാനം ശരിക്കും നടന്നിട്ടുണ്ട്" എന്ന് അവർ റിപ്പോർട്ട് ചെയ്തു.
കാനഡ പ്രെസ്ബൈറ്റീരിയൻ മിഷനിലെ അംഗങ്ങൾ 1872 മാർച്ചിൽ ഈ പ്രദേശം സന്ദർശിച്ചു.
1872 ന്റെ അവസാനത്തിൽ ഒരു സായുധ സേനയുടെ ഭാഗമായിരുന്ന വില്യം കാംപ്ബെൽ  ടോ-സിയയ്ക്കും പോ-ലി-സിയയ്ക്കുമിടയിലുള്ള കാടും പർവതങ്ങളും അരുവികളും കടന്ന് പോ-ലി-സിയയിൽ ജീവിച്ചിരുന്ന ജനങ്ങളെ ജ്ഞാനസ്നാനത്തിനുള്ള  സ്ഥാനാർത്ഥികളെ പരിശോധിക്കുന്നതിൽ പങ്കെടുപ്പിച്ചു.
ചി ചി ഭൂകമ്പം
1999 ൽ ഉണ്ടായ ഭൂകമ്പത്തിൽ ഈ പട്ടണം തകർന്നു.
പുലി ടൗൺ‌ഷിപ്പിനുള്ളിൽ സ്ഥിതിചെയ്യുന്ന ഒരു ചെറിയ ഗ്രാമമായ താവോമിയിലാണ് നാശനഷ്ടം ഏറ്റവും ശക്തമായി അനുഭവപ്പെട്ടത്.
10 വർഷത്തിനുശേഷം, തായ്‌വാനിലെ ഇക്കോ ടൂറിസം വ്യവസായത്തിന്റെ അഭിമാനമായി ഈ ഗ്രാമം സ്വയം പുനർനിർമ്മിച്ചു.
പ്രത്യേകിച്ചും പുലി ടൗൺ‌ഷിപ്പിലെ പ്രധാന ആകർഷണമായ പേപ്പർ ഡോം തുറന്നതിനുശേഷം, തയോമി വില്ലേജ് ഒരു സാധാരണ കാർഷിക ഗ്രാമത്തിൽ നിന്ന് പരിസ്ഥിതിസൗഹൃദ ടൂറിസം, സാമൂഹിക വികസനം എന്നിവ നടക്കുന്ന തിരക്കേറിയ ഗ്രാമമായി മാറി.
അതിനുശേഷം അഭൂതപൂർവ്വമായ വളർച്ച നടക്കുകയും താവോമി ഗ്രാമം ഒരു പ്രധാന കാർഷിക കേന്ദ്രമായി സ്വയം വികസിക്കുകയും ചെയ്തു.
തുന്ഗ്മെൻ, പഛെൻഗ്, പിപ, ഷുഇറ്റൗ, ക്വിലിൻ, ജ്ഹുഗെ, ക്സിയാൻ, ക്സിമെൻ, നന്മെൻ, ബെഇമെൻ, ബെഇഅൻ, ബൈമെയ്, തൈയാൻ, ദനൻ, വുഗൊങ്ങ് തൊൻഗ്ഷെങ്ങ്, ക്വിൻഗ്ക്സിൻ, ക്സുൻഹുവ, ഡചെങ്ങ്, ലാൻചെങ്ങ്, ടഓമി, ചെങ്ങ്ഗോങ്ങ്, നാൻകുൻ, ഐലാൻ, ടൈഷാൻ, ഫാംഗ്ലി, ക്സിയാങ്ങ്ഷാൻ, യിക്സിൻ, ഗെചെംഗ്, ഗ്വാങ്‌ചെംഗ്, ഷിഗാംഗ്, ഫക്സിംഗ്, നിയാമിയൻ വില്ലേജ് എന്നിവയാണ് ഇവിടത്തെ അഡ്മിനിസ്ട്രേറ്റീവ് ഡിവിഷനുകൾ സമ്പദ്‍വ്യവസ്ഥ പുലിയിലെ പേപ്പർ ഫാക്ടറി
പുലി ടൗൺഷിപ്പിൽ ദേശീയ ഉടമസ്ഥതയിലുള്ള മദ്യവിൽപ്പനശാലയുണ്ട്.
പുലിയിലെ പ്രധാന സാമ്പത്തിക പ്രവർത്തനങ്ങളിലൊന്നാണ് ടൂറിസം .
തായ്‌വാനിലെ പർവതനിരയിലാണ് ഇത് സ്ഥിതിചെയ്യുന്നത്, കൂടാതെ നിരവധി വിനോദസഞ്ചാര കേന്ദ്രങ്ങളും സമീപത്തുണ്ട്.
ദേശീയ ചി നാൻ സർവകലാശാല പുലി ടൗൺഷിപ്പിൽ സ്ഥിതിചെയ്യുന്നു.
പുലിയിലെ പ്രധാന വിനോദസഞ്ചാര കേന്ദ്രങ്ങൾ താഴെപ്പറയുന്നവയാണ്.
കാങ് ജി ജി ലോഹാസ് വില്ലേജ് ചുങ് തായ് ചാൻ മൊണാസ്ട്രി തായ്‌വാനിലെ ഭൂമിശാസ്ത്ര കേന്ദ്രം ഹംഗ് ഗീ ബീസ് ഫാം നോക്ക് ഓൺ വുഡ് വർക്കിങ്ങ് മുഹ് ഷെങ് മ്യൂസിയം ഓഫ് എൻ‌ടോമോളജി ലിയുട്ടൻ ഗതാഗതം
പുലി ടൗൺ‌ഷിപ്പിന് ഏറ്റവും അടുത്തുള്ള ട്രെയിൻ സ്റ്റേഷൻ ഷുയിലി ടൗൺ‌ഷിപ്പിലെ ചെചെംഗ് സ്റ്റേഷനാണ് .
ദേശീയപാത 6 ന്റെ ഒരറ്റത്താണ് പുലി സ്ഥിതിചെയ്യുന്നത്.
ദേശീയപാത 6 പുലിയിലൂടെ തെക്കൻ തായ്‍വാനിലെ തായ്ചുങ്ങിലേക്കും നാന്റൗ നഗരത്തിലേക്കും പോകുന്നു.
ദേശീയപാതയുടെ കിഴക്കേയറ്റം ഹെഹുവാൻഷാൻ പർവ്വതപാതയിലേക്ക് ബന്ധപ്പെട്ടിരിക്കുന്നു.
ഈ പാത കിഴക്കൻ തീരത്തുള്ള ഹുവാലിയെൻ പട്ടണം വരെ നീണ്ടുകിടക്കുന്നു.
ഈ പർവ്വതപാത സമുദ്രനിരപ്പിൽ നിന്ന 3275 മീറ്റർ ഉയരത്തിലാണ് സ്ഥിതിചെയ്യുന്നത്.
കിഴക്കൻ തീരവും പടിഞ്ഞാറൻ തീരവും തമ്മിൽ നേരിട്ട് ബന്ധിപ്പിക്കുന്നതും ദ്വീപിന്റെ മദ്ധ്യത്തിലൂടെ കടന്നുപോകുന്നതുമായ ദേശീയപാതയാണ് പുലിയിലൂടെ കടന്നുപോകുന്നത്.
പുലി ടൗൺഷിപ്പിലെ ശ്രദ്ധേയരായ വ്യക്തികൾ താഴെപറയുന്നവരാണ്.
മുൻ നടി ചാങ് മെയ്-യാവോ ലിൻ ചോ-ഷുയി, എഴുത്തുകാരൻ, പത്രം എഡിറ്റർ, രാഷ്ട്രീയക്കാരൻ മാ വെൻ-ചുൻ, ലെജിസ്ലേറ്റീവ് യുവാൻ അംഗം സായ് ഹുവാങ്-ലിയാങ്, ലെജിസ്ലേറ്റീവ് യുവാൻ അംഗം (1996-2016) അവലംബങ്ങൾ പുറത്തേക്കുള്ള കണ്ണികൾ Puli Township, Nantou എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Puli Town Hall, Nantou County (in English)
23°58′00″N 120°58′00″E ﻿ / ﻿ 23.9666666667°N 120.966666667°E ﻿ / 23.9666666667; 120.966666667
പുലാമന്തോൾ മൂസ്സ്
കേരളത്തിൽ പണ്ടു മുതലേ വൈദ്യവൃത്തിയിൽ ഏർപ്പെട്ടിരുന്ന പ്രശസ്തമായ എട്ടു കുടുംബങ്ങളെയാണ് അഷ്ടവൈദ്യ കുടുംബങ്ങൾ എന്നു പറയുന്നത്.
അവരിൽ പെട്ട ഒരു പ്രശസ്ത വൈദ്യനാണു  പുലാമന്തോൾ മൂസ്സ്.
മലപ്പുറം - പാലക്കാട് ജില്ലകളുടെ  അതിരിട്ടു ഒഴുകുന്ന കുന്തിപ്പുഴ യുടെ തീരത്തുള്ള പുലാമന്തോൾ എന്ന ഗ്രാമത്തിലാണ് പുലാമന്തോൾ മൂസ്സിന്റെ മന സ്ഥിതി ചെയ്യുന്നത് .
ആയുർവേദ ആചാര്യൻ ധന്വന്തരി പ്രതിഷ്‌ഠ ആയിട്ടുള്ള  പുലാമന്തോളിൽ ഉള്ള ശ്രീ രുദ്ര ധന്വന്തരി ക്ഷേത്രം, ഇവരുടെ കുടുംബ ക്ഷേത്രമാണ് .
കൊട്ടാരത്തിൽ ശങ്കുണ്ണി എഴുതിയ ഐതിഹ്യമാല യിൽ 4 ആം ഗ്രന്ഥത്തിൽ മൂന്നാം ലേഖനം പുലാമന്തോൾ മൂസ്സ് നെ കുറിച്ചാണ് പുറത്തേക്കുള്ള കണ്ണികൾ
http://srdayurveda.com/pulamanthole-family.php അവലംബം ↑
പുലി തേവർ പുലി തേവർ ഇംഗ്ലീഷ് വിലാസം https://ml.wikipedia.org/wiki/Pulithevar
ബ്രിട്ടീഷുഭരണത്തിനെതിരെ ആദ്യമായി യുദ്ധം ചെയ്ത ആദ്യകാല തമിഴ് ഭരണാധികാരികളിൽ ഒരാൾ ആയിരിന്നു പുലി തേവർ .
1715 സെപ്റ്റംബർ ഒന്നിന് തമിഴ്നാട്ടിലെ തിരുനെൽവേലിയിൽ ജനിച്ച ഇദ്ദേഹം തിരുനെൽവേലിയിലെ ശങ്കരൻ കോവിൽതാലൂക്കിലെ ഒരു നീതിമാനായ ഭരണാധികാരിയായി മാറി.
തൻറെ നാടിൻറെ നന്മയ്ക്ക് വേണ്ടി പല കാര്യങ്ങളും അദ്ദേഹം ചെയ്തിരുന്നു.
ഇന്ത്യൻ സ്വതന്ത്ര സമര ചരിത്രത്തിലെ മാറ്റി നിർത്താൻ പറ്റാത്ത ഭരണകർത്താവ് ആണ് പുലി തേവർ .
ഇതും കാണുക വീരപാണ്ഡ്യ കട്ടബ്ബൊമ്മൻ ഇന്ത്യയുടെ സ്വാതന്ത്ര്യസമരം
തൃക്കേട്ട (നക്ഷത്രം) ഇംഗ്ലീഷ് വിലാസം https://ml.wikipedia.org/wiki/Jyeshtha_(nakshatra) തൃക്കേട്ട The position of Antares in the Scorpius constellation.
നിരീക്ഷണ വിവരം എപ്പോഹ് J2000 നക്ഷത്രരാശി ( pronunciation ) Scorpius റൈറ്റ്‌ അസൻഷൻ 16 h 29 m 24 s ഡെക്ലിനേഷൻ −26 ° 25 ′ 55 ″ ദൃശ്യകാന്തിമാനം (V) +0.96 സ്വഭാവഗുണങ്ങൾ സ്പെക്ട്രൽ ടൈപ്പ് M1.5Iab-b + B2.5V U-B കളർ ഇൻഡക്സ് +1.34 B-V കളർ ഇൻഡക്സ് +1.83 ചരനക്ഷത്രം LC ആസ്ട്രോമെട്രി കേന്ദ്രാപഗാമി പ്രവേഗം(radial velocity) (R v ) –3.4 km/s പ്രോപ്പർ മോഷൻ (μ) RA: –12.11 mas / yr Dec.: –23.30 mas / yr ദൃഗ്‌ഭ്രംശം (π) 5.89 ± 1.00 mas ദൂരം approx.
550 ly (approx. 170 pc ) കേവലകാന്തിമാനം (M V ) –5.28 ഡീറ്റെയിൽസ് പിണ്ഡം 12.4 M ☉ വ്യാസാർദ്ധം 883 R ☉ ഉപരിതല ഗുരുത്വം (log g ) 0.1 പ്രകാശതീവ്രത 57,500 L ☉ താപനില 3400 ± 200 K മറ്റു ഡെസിഗ്നേഷൻസ് α Scorpii, 21 Sco,Cor Scorpii, Kalb al Akrab , Scorpion's Heart, Vespertilio, HR 6134, CD -26°11359, HD 148478, SAO 184415, FK5 616, WDS 16294-2626, CCDM J16294-2626A/B, HIP 80763 ഡാറ്റാബേസ് റെഫെറെൻസുകൾ SIMBAD data
വൃശ്ചികരാശിയിലെ ഏറ്റവും ദീപ്തിയേറിയ നക്ഷത്രമാണ് തൃക്കേട്ട ( ഇംഗ്ലീഷ് : Antares , അന്റാറെസ് ).
α- സ്കോർപ്പി എന്നും അറിയപ്പെടുന്നു.
ജ്യോതിഷമനുസരിച്ചുള്ള 27 നക്ഷത്രങ്ങളിൽ 18-ആമത്തേതാണിത്.
ഈ നക്ഷത്രത്തിനുപുറമേ വൃശ്ചികം രാശിയിലെ സിഗ്മ (σ) , റ്റഫ് (τ) എന്നീ നക്ഷത്രങ്ങളെക്കൂടി ചേർത്തതാണ് ജ്യോതിഷത്തിലെ തൃക്കേട്ട.
തൃക്കേട്ടയെ കൂടാതെ വിശാഖത്തിന്റെ അവസാനത്തെ പാദം, അനിഴം എന്നീ നക്ഷത്രങ്ങളേയും ഈ രാശി ഉൾക്കൊള്ളുന്നു.
രാശിചക്രത്തിൽ 226 0 40 ' മുതൽ 240 0 വരെയുള്ള മേഖലയിൽ സ്ഥിതിചെയ്യുന്ന തൃക്കേട്ടനക്ഷത്രത്തിന് കാലില്ലാത്ത കുടയുടെ ആകൃതിയാണുള്ളത്.
ചുവന്ന നക്ഷത്രം
അന്റെറീസ് (Antares) എന്നാണ് തൃക്കേട്ടയുടെ പാശ്ചാത്യനാമം.
ചൊവ്വാ ഗ്രഹത്തോടു സമാനമോ കിടപിടിക്കുന്നതോ എന്നർത്ഥം വരുന്ന ഗ്രീക്കുപദത്തിൽ നിന്നാണ് അന്റെറീസ് എന്ന പദത്തിന്റെ നിഷ്പത്തി.
ചുവന്ന നിറവും ദീപ്തിയും തൃക്കേട്ട നക്ഷത്രത്തിനുള്ളതാണ് ഈ പേരിനാധാരം.
സൂര്യന്റെ ഏകദേശം 400 മടങ്ങ് വ്യാസവും പതിനായിരത്തോളം മടങ്ങ് ദീപ്തിയുമുള്ള ഈ നക്ഷത്രം ഭൂമിയിൽനിന്ന് ഏകദേശം 604 പ്രകാശവർഷം അകലെയായി സ്ഥിതിചെയ്യുന്നു.
ജൂൺ അവസാനം മുതൽ ജൂലൈ അവസാനം വരെയുള്ള കാലയളവിൽ നഗ്നനേത്രങ്ങളാൽ വളരെ വ്യക്തമായി ഈ നക്ഷത്രത്തെ കാണാൻ കഴിയും.
രേഖാംശ നിർണയനത്തിനായി നാവികർ തൃക്കേട്ടയെ ആശ്രയിക്കാറുണ്ട്.
പല പ്രാചീനമതങ്ങളും ഈ നക്ഷത്രത്തിന് സുപ്രധാനമായൊരു സ്ഥാനം നൽകിയിരുന്നു.
തൃക്കേട്ടയുടെ ദേവത ഇന്ദ്രനാണ്.
അതിനാൽ ദേവേന്ദ്രപര്യായങ്ങളെല്ലാം ഈ നക്ഷത്രത്തെ കുറിക്കുന്നു.
ജ്യേഷ്ഠ, കേട്ട എന്നീ പേരുകളിലും ഇത് അറിയപ്പെടുന്നു.
തൃക്കേട്ടയുടെ അധിപൻ ബുധനും പക്ഷി കോഴിയും മൃഗം കേഴമാനും വൃക്ഷം വെട്ടിയുമാണ്.
അസുരഗണത്തിലുൾപ്പെടുന്ന തൃക്കേട്ടയെ സംഹാരനക്ഷത്രമായി കണക്കാക്കുന്നു.
അശ്വതി നക്ഷത്രവുമായി ഇതിന് വേധമുണ്ട്.
തൃക്കേട്ട നക്ഷത്രമേഖലയിലൂടെ ചന്ദ്രൻ കടന്നുപോകുമ്പോൾ ജനിക്കുന്ന ആളിന്റെ ജന്മനക്ഷത്രം തൃക്കേട്ടയാണ്.
വൃശ്ചികരാശ്യാധിപനായ കുജന്റേയും ബുധന്റേയും സവിശേഷതകൾ ഈ നാളുകാരിൽ കാണാൻ കഴിയും.
അധ്വാനശീലം, പ്രായോഗിക ബുദ്ധി, സാമർഥ്യം, ശ്രദ്ധ, തുറന്ന പെരുമാറ്റം, ബുദ്ധികൌശലം, തർക്കശീലം, മുൻകോപം, സോദരനാശം തുടങ്ങിയ ഫലങ്ങൾ ഇവർക്ക് പറയപ്പെടുന്നു.
താരകാനിമ്നദോഷമുള്ള നാളാണ് തൃക്കേട്ട.
ചോറൂണ്, പേരിടൽ തുടങ്ങിയ മംഗളകർമങ്ങൾക്ക് തൃക്കേട്ടദിവസം നന്നല്ല എന്ന് ജ്യോതിഷത്തിൽ പറയുന്നു.
പുറത്തേക്കുള്ള കണ്ണികൾ http://astrobix.com/articles/Characteristics-of-People-of-Jyestha-Nakshatra.aspx http://www.findyourfate.com/indianastro/Jyeshta.html http://kuberastrology.blogspot.in/2010/03/jyeshtha-jyestha-jyeshta-nakshatra.html കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ തൃക്കേട്ട എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
തൃക്കൈക്കാട്ട് ശിവക്ഷേത്രം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
മലപ്പുറം ജില്ലയിലെ തിരൂർ  താലൂക്കിൽ താനൂർ പഞ്ചായത്തിലെ പരിയപുരം ഗ്രാമത്തിലാണ് ഈ ക്ഷേത്രം സ്ഥിതി ചെയ്യുന്നത്.
പടിഞ്ഞാട്ടു മുഖമുള്ള അപൂർ‌വ്വം ശിവക്ഷേത്രങ്ങളിൽ ഒന്നാണ് ഇത്.
സ്വയംഭൂ ആയ ശിവലിംഗമാണ് ഇവ്ടുത്തെ പ്രതിഷ്ഠ.
തൃക്കൊടിത്താനം മഹാവിഷ്ണു ക്ഷേത്രം ഇംഗ്ലീഷ് വിലാസം https://ml.wikipedia.org/wiki/Thrikodithanam_Mahavishnu_Temple
കോട്ടയം ജില്ലയിൽ ചങ്ങനാശ്ശേരിയ്ക്കടുത്ത് തൃക്കൊടിത്താനം ദേശത്ത് സ്ഥിതിചെയ്യുന്ന, ദിവ്യദേശങ്ങളിൽപ്പെടുന്ന ഒരു മഹാക്ഷേത്രമാണ് തൃക്കൊടിത്താനം മഹാവിഷ്ണുക്ഷേത്രം .
മഹാഭാരതത്തിലെ പഞ്ചപാണ്ഡവരുമായി ബന്ധപ്പെട്ടിരിക്കുന്ന അഞ്ച് വിഷ്ണുക്ഷേത്രങ്ങളിൽ ഒന്നാണ് ഇത്.
ചെങ്ങന്നൂർ തൃച്ചിറ്റാറ്റ് , തൃപ്പുലിയൂർ , തിരുവാറന്മുള , തിരുവൻവണ്ടൂർ എന്നിവയാണ് മറ്റുള്ളവ.
പാണ്ഡവരിൽ ഇളയവനായ സഹദേവനാണ് ഇവിടെ പ്രതിഷ്ഠ നടത്തിയതെന്ന് പറയപ്പെടുന്നു.
മഹാവിഷ്ണുവിന്റെ 108 ക്ഷേത്രങ്ങളിലും സ്വർഗ്ഗീയ വാസസ്ഥലങ്ങളിലും ഒന്നായി ഇത് കരുതപ്പെടുന്നു.
കോട്ടയം ജില്ലയിൽ ചങ്ങനാശ്ശേരി പട്ടണത്തിൽ നിന്ന് 2.5 കിലോമീറ്റർ കിഴക്കോട്ട് യാത്ര ചെയ്താൽ ഇവിടെ എത്തിച്ചേരാം.
ഈ ക്ഷേത്രത്തെ കുറിച്ചുള്ള ആദ്യകാല പരാമർശങ്ങളും വർണ്ണനകളും ആഴ്‌വാർ സന്യാസിമാരിൽ ഏറ്റവും പ്രധാനിയായിരുന്ന നമ്മാഴ്വാർ 800-എ.
ഡി ക്ക് അടുത്തായി രചിച്ച ഗ്രന്ഥങ്ങളിൽ കാണാം.
ഈ ക്ഷേത്രത്തിലെ ശിലാലിഖിതങ്ങൾ രണ്ടാം ചേര സാമ്രാജ്യത്തിന്റെ (800-1102 എ.ഡി) കാലത്ത് ഉള്ളതാണ്.
തൃക്കൊടിത്താനം മാഹാവിഷ്ണു ക്ഷേത്രം കേരള സർക്കാരിനു കീഴിലുള്ള സ്വയംഭരണ സ്ഥാപനമായ തിരുവിതാംകൂർ ദേവസ്വത്തിന്റെ ഭരണത്തിൻ കീഴിലാണ്.
തിരുവിതാംകൂർ ദേവസ്വം ബോർഡ് തരംതിരിച്ചിരിക്കുന്ന കേരളത്തിലെ 224 പ്രധാന ക്ഷേത്രങ്ങളിൽ ഒന്നാണ് ഈ ക്ഷേത്രം.
ഇവിടുത്തെ മൂലവിഗ്രഹം അത്ഭുതനാരയണൻ എന്നും അമൃതനാരായണനെന്നും അറിയപ്പെടുന്നുണ്ട്.
നിൽക്കുന്ന രൂപത്തിലാണ് ഇവിടെ വിഗ്രഹം നിലകൊള്ളുന്നത്, കിഴക്ക് ദിശയിലാണ് ദർശനം.
അഞ്ജനശിലയിൽ തീർത്തതാണ് വിഗ്രഹം.
ലക്ഷ്മീദേവി ഇവിടെ കർപ്പഗവല്ലി എന്നപേരിലാണറിയപ്പെടുന്നത്.
നമ്മാൾവാര് 11 പാശുരാമങ്ങൾ ചിട്ടപ്പെടുത്തിയിട്ടുണ്ട്.
ഭൂമി തീർത്ഥമാണിവിടുത്തെ പുഷ്കരണി കൂടാതെ പുണ്യകോടിവിമാനമാണിവിടുത്തെ മറ്റൊരു പ്രത്യേകത.
ശ്രീകോവിലിന്റെ പടിഞ്ഞാറുവശത്ത് മഹാവിഷ്‌ണുവിന്റെ നാലാമത്തെ അവതാരമായ ഉഗ്ര നരസിംഹമൂർത്തിയും തുല്യ പ്രാധാന്യത്തോടെ വിരാജിക്കുന്നു.
ക്ഷേത്രനിർമ്മിതി ക്ഷേത്രകവാടം
ഉയർന്ന ചുവരുകളും ചെത്തിമിനുസപ്പെടുത്തി അതിസൂക്ഷ്മമായി കൂട്ടിവിളക്കിയ കല്ലുകളും ഈ ക്ഷേത്രത്തിനൊരു കോട്ടയുടെ പ്രതീതി നൽകുന്നുണ്ട്.
കൂടാതെ രണ്ടോ മൂന്നോ ഏക്കറോളം വിസ്തൃതിയിൽ വ്യാപിച്ചു കിടക്കുന്ന ഒരു കുളവും ഇവിടെയുണ്ട്.
പ്രധാന ശ്രീകോവിൽ വൃത്താകൃതിയിലാണ്.
രണ്ടുനിലകളോടുകൂടിയ ഈ ശ്രീകോവിലിന്റെ രണ്ടുനിലകളും ചെമ്പുമേഞ്ഞതാണ്.
അകത്ത് മൂന്നുമുറികളുണ്ട്.
അവയിലേയ്ക്ക് കടക്കാൻ കരിങ്കല്ല് പാകിയ സോപാനപ്പടികൾ കാണാം.
പ്രധാനമൂർത്തിയായ ശ്രീമഹാവിഷ്ണുഭഗവാൻ ഈ ശ്രീകോവിലിൽ കിഴക്കോട്ട് ദർശനമായി കുടികൊള്ളുന്നു.
ആറടിയോളം ഉയരം വരുന്ന മനോഹരമായ അഞ്ജനശിലാവിഗ്രഹം ഭക്തരെ ആകർഷിയ്ക്കും.
ചതുർബാഹുവായ ഭഗവാൻ ശംഖ് , ചക്രം , ഗദ , താമര എന്നിവ നാലുകൈകളിലും ധരിച്ചിരിയ്ക്കുന്നു.
പ്രധാന വിഗ്രഹത്തിന് സമീപമായിത്തന്നെ ഒരു അർച്ചനാബിംബവും ഒരു ശീവേലിബിംബവുമുണ്ട്.
ഇവ ലോഹനിർമ്മിതമാണ്.
പടിഞ്ഞാറൂഭാഗത്ത് ഭഗവാന്റെ നാലാമത്തെ അവതാരമായ നരസിംഹമൂർത്തി കുടികൊള്ളുന്നു.
അത്യുഗ്രമൂർത്തിയായ നരസിംഹമൂർത്തിയെ പ്രീതിപ്പെടുത്താൻ പാൽപ്പായസത്തിൽ ശർക്കരയിട്ട് പ്രത്യേക നിവേദ്യവുമുണ്ട്.
ശ്രീകോവിലിന് മുന്നിൽ വലിയ നമസ്കാരമണ്ഡപമുണ്ട്.
ധാരാളം കൊത്തുപണികളും ശില്പങ്ങളും നിറഞ്ഞ ഈ മണ്ഡപത്തിലാണ് ഉത്സവക്കാലത്ത് കലശപൂജ നടക്കുന്നത്.
ഇതിന്റെ മച്ചിൽ അഷ്ടദിക്പാലകരും ബ്രഹ്മാവും വാഴുന്നു.
മണ്ഡപത്തിന്റെ പടിഞ്ഞാറേ അറ്റത്ത് ഭഗവദ്വാഹനമായ ഗരുഡന്റെ ചെറിയൊരു ശില്പമുണ്ട്.
ഇതിലും പൂജകൾ നടത്തുന്നു.
മണ്ഡപത്തിന് തെക്കുഭാഗത്ത് തിടപ്പള്ളിയും വടക്കുഭാഗത്ത് കിണറും കാണാം.
ശ്രീകോവിലിനുചുറ്റും ധാരാളം ചുവർച്ചിത്രങ്ങളും ദാരുശില്പങ്ങളുമുണ്ട്.
വിവിധ പുരാണകഥകളിൽ നിന്നുള്ള രംഗങ്ങളും ഇതിൽ നിറഞ്ഞുകാണുന്നു.
ശ്രീരാമപട്ടാഭിഷേകം, ഗണപതിപ്രാതൽ, ദശാവതാരം, പാശുപതാസ്ത്രകഥ, അപ്പം കൊണ്ടുവരുന്ന അന്തർജനങ്ങൾ, അനന്തശയനം, പാർവ്വതീസമേതനായ ശിവൻ , കാളിയമർദ്ദനം, കുവലയപീഡം, പഞ്ചപാണ്ഡവർ തുടങ്ങിയവ അവയിൽ പ്രധാനമാണ്.
എടുത്തുപറയേണ്ടത് ദശാവതാരരൂപങ്ങളെത്തന്നെയാണ്.
ഓരോ അവതാരത്തെയും തന്മയത്വത്തോടെ ശ്രീകോവിലിന്റെ മുകൾത്തട്ടിൽ കൊത്തിവച്ചിട്ടുണ്ട്.
പഴയകാലത്തെ അനുസ്മരിപ്പിയ്ക്കുന്ന രീതിയിൽ ധാരാളം ചുമരെഴുത്തുകളും കാണാം.
വട്ടെഴുത്ത് ലിപിയിലാണ് അധികവും.
പ്രധാനശ്രീകോവിലിൽത്തന്നെ തെക്കുഭാഗത്ത് ദക്ഷിണാമൂർത്തീഭാവത്തിൽ ശിവനും ഗണപതിയും പ്രതിഷ്ഠിയ്ക്കപ്പെട്ടിരിയ്ക്കുന്നു.
ഒരു ചെറിയ ദ്വാരത്തിലൂടെ നോക്കിയാൽ മാത്രമേ അവരെ കാണാൻ കഴിയൂ.
ശൈവവൈഷ്ണവസംയോഗത്തിന്റെ പ്രതീകമായിരിയ്ക്കണം ഈ പ്രതിഷ്ഠയ്ക്കുപിന്നിൽ.
അഷ്ടദിക്പാലകർ, സപ്തമാതൃക്കൾ, വീരഭദ്രൻ , ഗണപതി, ശാസ്താവ് , സുബ്രഹ്മണ്യൻ , ദുർഗ്ഗ , ബ്രഹ്മാവ് , നിർമ്മാല്യധാരി (ഇവിടെ വിഷ്വക്സേനൻ) തുടങ്ങിയവരെ പ്രതിനിധീകരിയ്ക്കുന്ന ബലിക്കല്ലുകൾ ഇവിടെയുണ്ട്.
ശീവേലിസമയത്ത് ഇവിടെ ബലിതൂകുന്നു.
ബലിക്കല്ലുകളിൽ ചവിട്ടുന്നതും കൈതൊട്ട് തലയിൽ വയ്ക്കുന്നതും തെറ്റായി കണക്കാക്കപ്പെടുന്നു.
മറ്റ് ക്ഷേത്രങ്ങളിൽ നിന്ന് വ്യത്യസ്തമായി നിർമ്മാല്യധാരിയ്ക്ക് പ്രത്യേകവിഗ്രഹവുമുണ്ട്.
ഇവിടെ രണ്ട് കൊടിമരങ്ങളുണ്ട്.
കിഴക്കേനടയിൽ മഹാവിഷ്ണുപ്രതിഷ്ഠയ്ക്കും പടിഞ്ഞാറേനടയിൽ നരസിംഹപ്രതിഷ്ഠയ്ക്കുമാണ് ഈ രണ്ട് കൊടിമരങ്ങൾ.
ഗരുഡരൂപങ്ങൾ രണ്ടിനും മുകളിൽ കാണാം.
കിഴക്കേനടയിൽ സ്വർണ്ണക്കൊടിമരവും പടിഞ്ഞാറേനടയിൽ പിച്ചളക്കൊടിമരവുമാണ്.
കിഴക്കേനടയിലെ കൊടിമരത്തിന് പുറകിൽ ബലിക്കൽപ്പുര സ്ഥിതിചെയ്യുന്നു.
ഇവിടെയാണ് പ്രധാന ബലിക്കല്ലുള്ളത്.
ശീവേലിയ്ക്ക് അവസാനം ഇവിടെയാണ് ബലിതൂകുന്നത്.
എട്ടടിയോളം ഉയരം വരുന്ന ഭീമാകാരമായ ബലിക്കല്ല് പുറത്തുനിന്നുള്ളവരുടെ കാഴ്ച മറച്ചുകൊണ്ട് നിൽക്കുന്നു.
ബലിക്കൽപ്പുരയുടെ മച്ചിൽ അഷ്ടദിക്പാലകരൂപങ്ങൾ കാണാം.
കിഴക്കേനടയിൽ വലിയ ആനക്കൊട്ടിലുണ്ട്.
ഇവിടെവച്ച് വിവാഹം , ചോറൂണ് , തുലാഭാരം , അടിമ കിടത്തൽ , ഭജന തുടങ്ങിയവ നടത്തപ്പെടുന്നു.
നാലമ്പലത്തിനുപുറത്ത് തെക്കുകിഴക്കുഭാഗത്ത് പടിഞ്ഞാട്ട് ദർശനമായി സുബ്രഹ്മണ്യസ്വാമിയുടെ പ്രതിഷ്ഠ കാണാം.
രണ്ടുകൈകളിൽ വേലും വരദമുദ്രയും ധരിച്ച ശ്രീസുബ്രഹ്മണ്യസ്വാമി ഇവിടെ പ്രധാനക്ഷേത്രം വരുന്നതിനുമുമ്പേ കുടിയിരുത്തപ്പെട്ടതാണെന്നും പിന്നീട് ഇന്നത്തെ സ്ഥാനത്തേയ്ക്ക് മാറ്റിയതാണെന്നും പറയപ്പെടുന്നു.
തെക്കുപടിഞ്ഞാറുഭാഗത്ത് കിഴക്കോട്ട് ദർശനമായി അയ്യപ്പസ്വാമിയും നാഗദൈവങ്ങളും കുടികൊള്ളുന്നു.
അയ്യപ്പസ്വാമിയുടെ ശ്രീകോവിലിന് പ്രത്യേകമായി മണ്ഡപം പണിതിട്ടുണ്ട്.
മണ്ഡലകാലത്ത് 41 ദിവസവും ഇവിടെ അയ്യപ്പൻപാട്ടും ആഴിപൂജയുമുണ്ടാകും.
നാഗദൈവങ്ങൾക്ക് എല്ലാ മാസവും ആയില്യം നാളിൽ പൂജയുണ്ടാകും.
വടക്കുപടിഞ്ഞാറുഭാഗത്ത് ശ്രീ ഭദ്രകാളിയുടെ സാന്നിദ്ധ്യമുണ്ട്.
ഇവിടെ വിഗ്രഹമില്ല.
മണ്ഡലകാലത്ത് നടന്നുവരുന്ന കളമെഴുത്തും പാട്ടും ഗുരുതിതർപ്പണവും വഴി ഭഗവതിയെ ആവാഹിയ്ക്കുകയാണ്.
തിരുമാന്ധാംകുന്നിലമ്മയുടെ സങ്കല്പമാണ് ഇവിടെ ഭഗവതിയ്ക്ക്.
വിവിധ ദോഷങ്ങളുള്ളവർ ഇവിടെവന്ന് ഭഗവതിയെ വന്ദിയ്ക്കാറുണ്ട്.
ഐതിഹ്യങ്ങൾ സഹദേവൻ
പാണ്ഡവരിൽ ഇളയവനായ സഹദേവനാണ് ഈ ക്ഷേത്രം നിർമ്മിച്ചതും ആരാധിച്ച് പോന്നതും എന്നു വിശ്വസിക്കപ്പെടുന്നു.
അതിൻപ്രകാരമുള്ള ഐതിഹ്യം ഇങ്ങനെ: ശ്രീകൃഷ്ണന്റെ സ്വർഗ്ഗാരോഹണത്തിനുശേഷം പാണ്ഡവർ തങ്ങളിൽ മൂന്നാമനായ അർജുനന്റെ പൗത്രനായ പരീക്ഷിത്തിനെ രാജ്യഭാരമേല്പിച്ച് ദ്രൗപദീസമേതരായി തീർത്ഥാടനത്തിന് പുറപ്പെട്ടു.
ഈ യാത്രയിൽ അവർ ഒരുപാട് സ്ഥലങ്ങൾ സന്ദർശിച്ചു.
കൂട്ടത്തിൽ അവർ ഭാർഗ്ഗവക്ഷേത്രത്തിലുമെത്തി.
തങ്ങളുടെ തേവാരമൂർത്തികളെ ഉചിതമായി ക്ഷേത്രം പണിത് പ്രതിഷ്ഠിയ്ക്കാനായിരുന്നു അവരുടെ തീരുമാനം.
അതനുസരിച്ച് മൂത്തവനായ യുധിഷ്ഠിരൻ ചെങ്ങന്നൂരിലെ തൃച്ചിറ്റാറ്റും , രണ്ടാമനായ ഭീമസേനൻ അടുത്തുള്ള തൃപ്പുലിയൂരും അർജുനൻ തിരുവാറന്മുളയിലും നാലാമനായ നകുലൻ തിരുവൻവണ്ടൂരിലും പ്രതിഷ്ഠ നടത്തി.
എന്നാൽ സഹദേവന് മാത്രം സ്വന്തമായി വിഗ്രഹമുണ്ടായിരുന്നില്ല.
ഇതിൽ മനംനൊന്ത അദ്ദേഹം തീയിൽ ചാടി ആത്മഹത്യ ചെയ്യാൻ തീരുമാനിച്ചു.
ആ സമയത്ത് അഗ്നിദേവൻ പ്രത്യക്ഷപ്പെടുകയും ദിവ്യമായ വിഷ്ണുവിഗ്രഹം സഹദേവന് സമ്മാനിയ്ക്കുകയും ചെയ്തു.
തുടർന്ന്, തന്റെ ജ്യേഷ്ഠന്മാരുടെ പ്രതിഷ്ഠകളിൽ നിന്ന് അല്പം മാറി തൃക്കൊടിത്താനത്ത് അദ്ദേഹം വിഗ്രഹം പ്രതിഷ്ഠിച്ചു.
രുക്മാഗദൻ
സൂര്യവംശ രാജാവായ രുഗ്മാംഗദന് വിഷ്ണു ഇവിടെ ദർശനം നൽകിയിട്ടുണ്ടെന്നാണ്‌ മറ്റൊരു ഐതിഹ്യം.
പ്രജാതത്പരനായിരുന്ന രുഗ്മാംഗദൻ തന്റെ അംഗരാജ്ജ്യത്തിലെ പ്രജകളുടെ അഭിവൃദ്ധിയ്ക്കായി ജീവിതാവസാനം വരെ വളരെയധികം നല്ല കാര്യങ്ങൾ ചെയ്യുകയുണ്ടായി.
ജ്ഞാനികളെയും യോഗികളെയും വിഷ്ണുഭക്തന്മാരെയും അദ്ദേഹം വളരെ ആദരവോടെ കാണുകയും അവരുടെ ആവശ്യങ്ങളെ നിറവേറ്റിക്കൊടുക്കുകയും ചെയ്തുപോന്നു.
രുഗ്മാംഗദനെയും രാജ്ജ്യത്തെയും കുറിച്ച് ദേവഗുരു വസിഷ്ഠൻ ഒരുവേള കേൾക്കുവാനിടവരുകയും നന്മകൾ മാത്രം കേട്ട ദേവഗുരു ഇക്കാര്യം സ്വർഗ്ഗാധിപതിയായ ഇന്ദ്രനോട് പറയുകയും ചെയ്തു.
രുഗ്മാംഗദന്റെ ഈ ശ്രേഷ്ഠമായ സ്വഭാവത്തെ പരീക്ഷിച്ചറിയുന്നതിലേയ്ക്കായി ഇന്ദ്രൻ നാരദരെ അവിടുത്തേയ്ക്കയച്ചു.
നാരദമഹർഷിയെ കണ്ടമാത്രയിൽ തന്നെ രുഗ്മാംഗദൻ വളരെ ബഹുമാനപുരസരം പാദപൂജ ചെയ്ത് ചില പ്രത്യേക പൂക്കൾ മാത്രം ഉപയോഗിച്ചുണ്ടാക്കിയ ഒരു പുഷ്പഹാരം അണിയിച്ച് അദ്ദേഹത്തെ രാജസദസ്സിലേയ്ക്കാനയിച്ചു.
യഥാവിധി തന്നെ സ്വീകരിച്ചതിന് നന്ദിപറഞ്ഞ നാരദർ രുഗ്മാംഗദനെ അനുഗ്രഹിച്ചിട്ടാണ് അവിടെ നിന്നു യാത്രയായത്.
രുഗ്മാംഗദൻ അണിയിച്ച അപൂർവ്വ പുഷ്പഹാരവുമായി നാരദർ നേരെ ഇന്ദ്ര ലോകത്തെത്തി.
ആ ഹാരത്തിലെ പ്രത്യേകപൂക്കളുടെ സുഗന്ധവും ചാരുതയും കണ്ട ഇന്ദ്രൻ അതിലേയ്ക്ക് വല്ലാതെ ആകൃഷ്ടനായി എന്നു മാത്രവുമല്ല ഇന്ദ്രലോകത്തില്ലാത്ത ആ അപൂർവ്വപുഷ്പത്തെ രുക്മാഗദന്റെ തോട്ടത്തിൽ നിന്നും എടുത്ത് കൊണ്ടു വരുവാൻ തന്റെ ഭടന്മാർക്ക് ഉത്തരവും നൽകി.
ഇന്ദ്രന്റെ ആജ്ഞയനുസരിച്ച് ഭടന്മാർ ദിവസേന തോട്ടത്തിൽ നിന്ന് പൂക്കൾ മോഷ്ടിയ്ക്കുകയും അവ ഇന്ദ്രനായി സമർപ്പിയ്ക്കുകയും ചെയ്തു പോന്നു.
തന്റെ തോട്ടത്തിൽ നിന്നും ദിവസേന പൂക്കൾ അപ്രത്യക്ഷമാകുന്നതറിഞ്ഞ രുഗ്മാംഗദൻ ആശ്ചര്യചകിതനായി കുറച്ച് ദ്വാരപാലകരെ തോട്ടത്തിന് മുന്നിൽ കാവൽ നിർത്തി.
ദേവലോകപാലകരെ രുക്മാഗദന്റെ ഭടന്മാർക്ക് കാണാൻ പറ്റാഞ്ഞ കാരണം മോഷണം വീണ്ടും നിർബാധം തുടർന്നു കൊണ്ടേയിരുന്നു.
അങ്ങനെ ഒരിയ്ക്കൽ അവിടെയുണ്ടായിരുന്ന വെള്ളൂള്ളി ചെടികളെ അഗ്നിക്കിരയാക്കി ദ്വാര‍പാലകർ മോഷ്ടാക്കളെ ലാക്കാക്കി ഒളുവിലിരുന്ന് തോട്ടത്തെ വീക്ഷിച്ചു.
തങ്ങളുടെ കണ്ണില്പ്പെടാതെ മോഷ്ടാക്കൾ കടന്നു കളയാതിരിയ്ക്കാനായി കൂടുതൽ വ്യക്തതോയോടെ മോഷ്ടാക്കളെ കാണുന്നതിനു വേണ്ടിയാണവർ അങ്ങനെ ചെയ്തത്.
ദേവന്മാരുടെ ശക്തികളെ കുറയ്ക്കാൻ കഴിവുള്ള വെള്ളൂള്ളിയുടെ രൂക്ഷഗന്ധം പുറത്തുവന്നതും അത് കാറ്റിലൂടെ ഇന്ദ്രഭടന്മാരുടെ ശരീരത്തിൽ പ്രവേശിയ്ക്കുകയും അത് അവരുടെ ശക്തികളെ ക്ഷയിപ്പിച്ചു കളയുകയും ചെയ്തു.
അതോടെ തോട്ടത്തിൽ പതുങ്ങിനടന്ന് പൂവിറുക്കുകയായിരുന്ന ഇന്ദ്രഭടന്മാരെ രുഗ്മാംഗദന്റെ ദ്വാരപാലകർ കണ്ടു പിടിച്ചു.